PPdeSantiago - Noticias
Hernández explicou que, “cando quedan so 69 días para as eleccións municipais, é un bo momento para facer un balance da intensa oposición que lle vimos facendo ao Goberno de Martiño Noriega, que se resume na imaxe dunha cidade que presenta a súa peor cara”
“Agora pechamos un mandato municipal frustrante, polo que o PP está seguro que é necesario saír deste bucle, polo que, nos vindeiros días, asinarei de forma solemne un contrato coa cidade, un contrato capital, con 27 cláusulas”
Resaltou tamén que estas medidas “servirán para encarar os vindeiros Xacobeos, tanto o de 2021, como o de 2027, motivo este polo que escollemos o número 27 como a cifra das nosas medidas, tamén elixido porque 27 serán os veciños que integren a nosa lista”
Durante a súa intervención, o candidato Popular subliñou que o único que se pode pedir é que o “señor Noriega se marche e hai que facelo por moitas razóns, entre elas, pola súa inoperancia, polo seu sectarismo e polo seu pasotismo”
Santiago, 18 de marzo de 2019. O presidente do Partido Popular e candidato á alcaldía de Santiago, Agustín Hernández, anunciou hoxe, en rolda de prensa, que nos vindeiros días asinará un contrato con 27 medidas que servirán para “construír un Santiago que se a lonxe do desleixo ao que o ten afundida Compostela Aberta desde hai catro anos”.
Hernández explicou que, “cando quedan so 69 días para as eleccións municipais, é un bo momento para facer un balance da intensa oposición que lle vimos facendo ao Goberno de Martiño Noriega”. “Este balance é o que teñen feito os veciños, que se resume na imaxe dunha cidade que presenta a súa peor cara”, remarcou.
Así, concretou Agustín Hernández, “agora pechamos un mandato municipal frustrante, cunha total falta de proxecto e de rumbo, polo que o Partido Popular está seguro que, máis que nunca, é necesario desprenderse desa néboa que non nos deixa vivir o noso Santiago, para saír deste bucle, nos vindeiros días, asinarei de forma solemne un contrato coa cidade, un contrato capital, con 27 cláusulas”.
Nestas 27 medidas están incluídas as tres que xa foron presentadas como son a de a maior baixada de impostos da cidade na súa historia; o novo aparcamento da avenida da Coruña, que suporía a recuperación do Campus Sur; e a demolición, este mesmo ano, da Casa da Xuventude, para abrir e recuperar o parque de Belvís”.
Agustín Hernández resaltou tamén que “estas cláusulas son imprescindibles para recuperar a ilusión e servirán ademais para encarar como se merecen os vindeiros Xacobeos, tanto o de 2021, como o de 2027, motivo este polo que escollemos o número 27 como a cifra das nosas medidas, tamén elixido porque 27 serán os veciños que integren a nosa lista”.
Pasotismo e inoperancia
Durante a súa intervención, o candidato Popular subliñou que o único que se pode pedir é que o “señor Noriega se marche e hai que facelo por moitas razóns, entre elas, pola súa inoperancia, polo seu sectarismo e polo seu pasotismo”.
Para Hernández, “neste momento Santiago atópase abandoado, cunhas zonas verdes sen o mínimo mantemento, cun transporte público sen vehículos novos, que están agardando por un novo contrato que non chega; cunha limpeza viaria e recollida de lixo totalmente obsoleta; e cun Casco Histórico abandoado a súa sorte, onde ninguén fixo nada por aprobar o seu Plan Especial, imprescindible para a súa correcta evolución”.
Está claro que o Goberno de CA non foi quen de collerlle o pulso á cidade, explicou o dirixente Popular, e a consecuencia é que “a capital de Galicia vive atrapada entre contratos vencidos; licitacións anuladas, retrasos nos expedientes, o esperpento dos comedores escolares; a improvisación e falta de planificación; as obras inacabadas; a incapacidade de atender o día a día da tramitación municipal; o malgasto de cartos públicos en contratos menores, a maioría deles innecesarios; a entrega do patrimonio municipal a colectivos opacos e a desaparición do Consorcio, entre outras cousas.
Esta medida non pode estar máis xustificada, xa que está comprobado que o 80% dos asistentes non locais aos partidos, chegaron a Santiago so como consecuencia do evento deportivo
En recentes tempadas, o impacto económico do club na cidade supuxo, case 3,5 millóns de euros, e tivo un reflexo efectivo en 102 países, nos que ten repercusión a liga ACB
O dirixente Popular asegurou que, nas súas propostas, a actividade deportiva en Santiago será un dos pilares do seu proxecto de futuro para a cidade, posto que considera que o deporte é unha actividade que desborda o contexto das propias competicións, beneficiando moitos aspectos da cidade, tanto no eido afeccionado como no profesional
Santiago de Compostela, 14 de marzo de 2019.- O presidente e candidato á alcaldía do Partido Popular de Santiago, Agustín Hernández, comprometeuse co Obradoiro a que, de ter a confianza dos santiagueses para gobernar a cidade a partir do vindeiro mes de maio, o seu Goberno aportará, de forma estable, unha asignación do 3% do gasto de capital do Concello para apoiar a esta entidade deportiva. Tamén suporía apoiar ao Club na implicación necesaria doutras administracións como a Deputación e Xunta de Galicia.
A aportación que ofrece a candidatura de Agustín Hernández non pode estar máis xustificada nin ser máis necesaria, posto que está comprobado que o 80% dos asistentes non locais aos partidos, chegaron a Santiago so como consecuencia do evento deportivo. Cabe sinalar que en recentes tempadas, o impacto económico do club na cidade supuxo case 3,5 millóns de euros e tivo un reflexo efectivo en 102 países nos que ten repercusión a liga ACB.
O voceiro Popular, que fixo chegar a súa decisión ao Consello de Administración a través dunha carta, destacou que o club incrementaría a súa vinculación clara e permanente con Santiago, o que suporía visualizar a presencia da capital de Galicia na súa imaxe corporativa, así como a divulgación da cidade nos seus encontros e nos seus desprazamentos. Con esta medida, acadarase unha importante relación e visibilización da cidade ante milleiros de cidadáns en toda España.
A actividade deportiva afecta e ten repercusión sobre múltiples ámbitos cívicos, como é a economía da cidade, a súa imaxe, a súa repercusión e a proxección cara ao exterior, a saúde e o modelo urbanístico, entre outros.